Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida” 2021-yil 11-martdagi PF-6186-son Farmoni)
(decree, 2021-08-23)

Oʻzbekiston Respublikasi Prezidentining “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida” 2021-yil 11-martdagi PF-6186-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Moliya vazirligi: Iqtisodiy taraqqiyot va kambagʻallikni qisqartirish vazirligi bilan birgalikda ushbu qarorning mazmun-mohiyati aholi va tadbirkorlik subyektlariga yetkazilishini taʼminlasin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov hamda Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin. 1. Vazirlar Mahkamasining 2017-yil 11-avgustdagi 619-son qarori bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joy sotib olish (qurish) uchun uzoq muddatli imtiyozli ipoteka kreditlari hamda yakka tartibda uy-joy qurish uchun yer uchastkalari berish tartibi toʻgʻrisidagi nizomning 4 va 5-bandlari quyidagi tahrirda bayon qilinsin: “4. Turar joy sotib olish (qurish) uchun harbiy xizmatchilar tomonidan ipoteka krediti olinishida uy-joyning hisoblangan qiymatining 25 foizi miqdoridagi dastlabki badal tegishli idoralar tomonidan Oʻzbekiston Respublikasi Davlat budjeti mablagʻlari va tegishli idoralarning budjetdan tashqari mablagʻlari hisobiga kiritiladi. Bunda sotib olinadigan turar joyning shartnomadagi qiymati uy-joyning hisoblangan qiymatidan kam boʻlgan taqdirda, dastlabki badal shartnomada koʻrsatilgan qiymatning 25 foizi miqdorida ajratiladi. 5. Dastlabki badal miqdori sotib olinayotgan (qurilayotgan) uy-joyning hisoblangan qiymatining 25 foizidan ortiq boʻlmasligi kerak. Sotib olinayotgan (qurilayotgan) turar joy uchun dastlabki badal miqdori loyiha-smeta hujjatlari belgilangan tartibda davlat ekspertizasidan oʻtkazilishi natijalari boʻyicha uning qiymatidan kelib chiqib aniqlanadi. Bunda sotib olinayotgan (qurilayotgan) turar joy qiymati ipoteka krediti boʻyicha dastlabki badal toʻlanayotgan sanada belgilangan uy-joyning hisoblangan qiymatidan ortiq boʻlmasligi kerak, qonunchilik hujjatlarida belgilangan holatlar bundan mustasno”; 2. Vazirlar Mahkamasining “Uy-joy sotib olish uchun fuqarolarga subsidiya toʻlash tartibi toʻgʻrisidagi nizomni tasdiqlash haqida” 2020-yil 25-martdagi 182-son qarorida: a) qaror nomi quyidagi tahrirda bayon qilinsin: “Uy-joy sotib olish yoki yakka tartibdagi uy-joylarni qurish va rekonstruksiya qilish uchun fuqarolarga subsidiya toʻlash tartibi toʻgʻrisidagi nizomni tasdiqlash haqida”; b) 1-banddan “(yoki)” soʻzi chiqarib tashlansin; v) 2-band quyidagi tahrirda bayon qilinsin: “2. Quyidagilarni nazarda tutuvchi Uy-joy sotib olish yoki yakka tartibdagi uy-joylarni qurish va rekonstruksiya qilish uchun fuqarolarga subsidiya toʻlash tartibi toʻgʻrisida nizom ilovaga muvofiq tasdiqlansin: uy-joy sotib olishga ipoteka kreditining boshlangʻich badali va foizlarning bir qismini Oʻzbekiston Respublikasi Davlat budjeti mablagʻlari hisobidan qoplab berish; yakka tartibdagi uy-joylarga ajratilgan ipoteka kreditlari boʻyicha foizlarning bir qismini Oʻzbekiston Respublikasi Davlat budjeti mablagʻlari hisobidan qoplab berish; uy-joy sharoitlarini yaxshilashga muhtoj boʻlgan fuqarolar tomonidan subsidiya olish uchun ariza berish, ariza beruvchini ijtimoiy mezonlar boʻyicha baholash; tuman (shahar)da uy-joy sotib olish yoki yakka tartibdagi uy-joylarni qurish va rekonstruksiya qilish uchun subsidiya toʻlanadigan talabgorlarni tanlash boʻyicha komissiyalar faoliyatini tashkil etish va ijtimoiy mezonlar boʻyicha baholash natijalarini koʻrib chiqish; sotib olinadigan yoki yakka tartibdagi uy-joylarni qurish va rekonstruksiya qilish uy-joylarni aniqlash, ajratiladigan ipoteka krediti boʻyicha subsidiyani hisoblash, ipoteka kreditini rasmiylashtirish va subsidiyalarni toʻlab berish tartibi.”; g) 31-bandning ikkinchi xatboshisidagi “2021-yil 1-iyulga” soʻzlari “2021-yil 1-dekabrga” soʻzlari bilan almashtirilsin; d) quyidagi mazmundagi 32-band qoʻshilsin: “32. Belgilansinki, Oʻzbekiston Respublikasi Prezidentining “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida” 2021-yil 11-martdagi PF-6186-son Farmoni qabul qilinguniga qadar subsidiya taqdim etish toʻgʻrisidagi xabarnomalarni olgan shaxslarga ipoteka kreditlari va subsidiyalar ajratishda 2020-yilda amalda boʻlgan shartlar va miqdorlar saqlab qolinadi. Oʻzbekiston Respublikasi Prezidentining 2021-yil 11-martdagi PF-6186-son Farmoni qabul qilinganidan soʻng subsidiya olish uchun murojaat qilgan ariza beruvchining daromadlariga u bilan birga yashamayotgan yaqin qarindoshlarining daromadlari ham kiritilib hisoblanayotganligi maʼlumot uchun qabul qilinsin”; e) 4-bandning birinchi xatboshisidagi, 5 va 7-bandlardagi “Iqtisodiyot va sanoat” soʻzlari “Iqtisodiy taraqqiyot va kambagʻallikni qisqartirish” soʻzlari bilan almashtirilsin; j) 9-banddagi “iqtisodiyot va sanoat” soʻzlari “iqtisodiy taraqqiyot va kambagʻallikni qisqartirish” soʻzlari bilan almashtirilsin; z) ilova quyidagi tahrirda bayon qilinsin: 1. Ushbu Nizom: Oʻzbekiston Respublikasi Prezidentining “Ipoteka krediti mexanizmlarini takomillashtirishga oid qoʻshimcha chora-tadbirlar toʻgʻrisida” 2019-yil 28-noyabrdagi PF-5886-son Farmoni asosida joriy etilgan bozor tamoyillariga asoslangan ipoteka kreditlari orqali aholini uy-joy bilan taʼminlashning yangi tartibi (keyingi oʻrinlarda — yangi tartib) doirasida koʻp kvartirali uy-joylardagi kvartiralarni sotib olish uchun ipoteka krediti boʻyicha boshlangʻich badal va foizlarning bir qismini; Oʻzbekiston Respublikasi Prezidentining “Bozor tamoyillariga asoslangan ipoteka kreditlarini ajratish orqali aholini uy-joy bilan taʼminlashga oid qoʻshimcha chora-tadbirlar toʻgʻrisida” 2021-yil 11-martdagi PF-6186-son Farmoni asosida yakka tartibdagi uy-joylarga ajratilgan ipoteka kreditlari boʻyicha foizlarning bir qismini qoplash uchun Oʻzbekiston Respublikasi Davlat budjeti (keyingi oʻrinlarda — Davlat budjeti) mablagʻlari hisobiga subsidiya taqdim etiladigan Oʻzbekiston Respublikasi fuqarolarini (keyingi oʻrinlarda — fuqarolar), shu jumladan, daromadi yuqori boʻlmagan va uy-joy sharoitlarini yaxshilashga muhtoj boʻlgan fuqarolarni aniqlash mezonlari, subsidiyalarni hisoblash va toʻlash tartibini belgilaydi. 2. Ushbu Nizomda quyidagi asosiy tushunchalardan foydalaniladi: ariza beruvchi — ipoteka kreditlari boʻyicha boshlangʻich badal va foiz xarajatlarining bir qismini qoplash uchun subsidiya olish maqsadida ariza bilan murojaat qiluvchi 18 yoshga toʻlgan Oʻzbekiston Respublikasi fuqarosi; ballar — uy-joyga muhtoj fuqarolarni aniqlash va ularning ijtimoiy ustuvorligini belgilash uchun foydalaniladigan ijtimoiy mezonlar boʻyicha baholar toʻplami; boshlangʻich badal — Qoraqalpogʻiston Respublikasi, viloyatlar shaharlari va Toshkent shahrida (keyingi oʻrinlarda — shaharlar) va tuman maʼmuriy markazlariga tutash hududlarda (keyingi oʻrinlarda — qishloq joylar) birlamchi uy-joy bozorida sotib olinadigan kvartira qiymatining 15 foizidan kam boʻlmagan miqdordagi mablagʻ; daromadi yuqori boʻlmagan oila — qonun hujjatlariga muvofiq aniqlanishi mumkin boʻlgan oʻrtacha oylik daromadlar miqdori: qishloq joylarda belgilangan mehnatga haq toʻlashning eng kam miqdorining (keyingi oʻrinlarda — MHTEKM) 3,0 baravaridan 6,9 baravarigacha; Qoraqalpogʻiston Respublikasi va viloyatlar shaharlarida belgilangan MHTEKMning 3,0 baravaridan 8,0 baravarigacha; Toshkent shahrida belgilangan MHTEKMning 3,0 baravaridan 9,2 baravarigacha boʻlgan oilalar; ijtimoiy mezonlar — uy-joy sharoitini yaxshilashga muhtoj fuqarolarni aniqlashda qoʻllaniladigan ushbu Nizomga 1-ilovada keltirilgan asosiy koʻrsatkichlar; ishtirok etuvchi tijorat banklari — fuqarolar tomonidan birlamchi bozorda tanlangan uy-joylarni sotib olishga yoki yakka tartibdagi uy-joylarni qurish va rekonstruksiya qilishga ipoteka kreditini taqdim etuvchi tijorat banklari; komissiya — tegishli tuman (shahar) hokimi qarori bilan tasdiqlangan tuman (shahar)da subsidiya toʻlanadigan fuqarolarni tanlab olish boʻyicha ushbu Nizomga 3-ilovaga muvofiq namunaviy tarkibda shakllantiriladigan komissiya; subsidiya — ipoteka kreditlari asosida: kvartira sotib olish uchun boshlangʻich badal va kredit foizining bir qismini; yakka tartibdagi uy-joylarni qurish va rekonstruksiya qilish uchun kredit foizining bir qismini qoplash maqsadida Davlat budjetidan fuqaro uchun bankda uning nomiga ochilgan tegishli hisobvaragʻiga oʻtkazilgan mablagʻ; boshlangʻich badal uchun subsidiya — talabgorga shaharlarda va qishloq joylarda qurilgan kvartirani ipoteka krediti asosida sotib olishda boshlangʻich badalning bir qismini qoplash uchun uy-joy hisoblangan qiymatining 10 foizi miqdorida Davlat budjetidan talabgor nomiga bankda ochilgan tegishli hisobvaragʻiga oʻtkazilgan mablagʻ; foiz uchun subsidiya — talabgorga shaharlarda va qishloq joylarda qurilgan kvartirani sotib olishda yoki yakka tartibdagi uy-joylarni qurish va rekonstruksiya qilishda ipoteka krediti foizining bir qismini qoplash uchun Davlat budjetidan talabgorning bankda ochilgan tegishli hisobvaragʻiga birinchi 5 yil davomida oʻtkaziladigan mablagʻ; talabgor — ipoteka kreditlari boʻyicha subsidiya berish toʻgʻrisida ijobiy xabarnomani olgan ariza beruvchi; uy-joy — pudrat tashkilotlari tomonidan oʻz mablagʻlari, bank krediti va qonunchilik hujjatlarida taqiqlanmagan boshqa manbalar hisobidan qurilgan birlamchi uy-joy bozoridagi kvartiralar hamda fuqaro bilan tuzilgan shartnoma doirasida unga umrbod egalik qilish huquqi asosida ajratilgan yer uchastkasida qurilgan (rekonstruksiya qilingan) yakka tartibdagi uy-joylar; uy-joyning hisoblangan qiymati — har yili kelgusi yil uchun birlamchi bozordagi uy-joylarni sotib olishga ajratilishi mumkin boʻlgan ipoteka kreditlari va Oʻzbekiston Respublikasi Davlat budjetidan boshlangʻich badalning bir qismini qoplashga ajratiladigan subsidiyaning yuqori miqdorlarini belgilash maqsadida kvartira xonalari sonidan qatʼi nazar uning bir kvadrat metrining tegishli hududdagi oʻrtacha bozor qiymati hamda maydonining eng koʻp meʼyoridan kelib chiqib aniqlanadigan qiymat; xabarnoma — tuman (shahar) Davlat xizmatlari markazi yoki Yagona interaktiv davlat xizmatlari portali orqali ariza beruvchiga yuboriladigan ushbu Nizomga 2 va 2a-ilovalarga muvofiq Oʻzbekiston Respublikasi Davlat budjetidan subsidiya berish yoki uni berishni rad etish toʻgʻrisida komissiyaning QR-kodga ega boʻlgan qarori. 3. Ushbu Nizom doirasida aholiga ipoteka kreditlari bozor shartlari asosida belgilanadigan foiz stavkalarida: shaharlar va qishloq joylarda birlamchi bozordagi kvartiralarni sotib olish; yakka tartibdagi uy-joylarni qurish va rekonstruksiya qilish uchun ajratiladi. 4. Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi hamda Qurilish vazirligi har yili kelgusi yil uchun kvartira xonalari sonidan qatʼi nazar uning bir kvadrat metrining tegishli hududdagi oʻrtacha bozor qiymati hamda maydonining eng koʻp meʼyoridan kelib chiqib uy-joyning hisoblangan qiymatini aniqlaydi. Uy-joyning hisoblangan qiymati quyidagi maqsadlarda qoʻllaniladi: Oʻzbekiston Respublikasi Moliya vazirligi tomonidan tijorat banklariga ajratilgan mablagʻlar hisobidan birlamchi bozordagi uy-joylarni sotib olishga yoki yakka tartibdagi uy-joylarni qurish va rekonstruksiya qilishga ajratilishi mumkin boʻlgan ipoteka kreditlarining; shaharlarda va qishloq joylarda talabgorlar uchun Davlat budjetidan boshlangʻich badalning bir qismini qoplashga ajratiladigan subsidiyaning yuqori miqdorlarini belgilash. 5. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari shahar va qishloq joylarda belgilangan tartibda tasdiqlangan subsidiyalar toʻlashning maqsadli parametrlaridan kelib chiqib subsidiyalarni tuman (shahar)lar boʻyicha qurilgan uy-joylar soniga mutanosib ravishda taqsimlash va zarur hollarda qayta taqsimlash boʻyicha qaror qabul qiladi. Subsidiyalar subsidiya toʻlashning maqsadli parametrlarida belgilangan hududdagi qurilgan uy-joylar uchun yoʻnaltiriladi. Shuningdek, subsidiya fuqarolarga roʻyxatga olingan doimiy yashash joyi boʻlgan hudud (Qoraqalpogʻiston Respublikasi, viloyatlar va Toshkent shahar) doirasida ajratiladi. Qoraqalpogʻiston Respublikasi va viloyatlar shaharlariga ajratilgan subsidiyalar ushbu hududdagi aholi tomonidan belgilangan taqsimot doirasida tuman va/yoki shahardan olishi mumkin, agar qonun hujjatlarida boshqacha tartib belgilanmagan boʻlsa. Shu bilan birga, Qoraqalpogʻiston Respublikasi Vazirlar Kengashi Raisi va viloyatlar hokimlarining subsidiyalarni taqsimlash boʻyicha qarorlarida shahar va qishloq joylarda quriladigan va rekonstruksiya qilinadigan yakka tartibdagi uy-joylar soni ham inobatga olinadi. 6. Oʻzbekiston Respublikasi Moliya vazirligi, Iqtisodiy taraqqiyot va kambagʻallikni qisqartirish vazirligi, Qurilish vazirligi tuman (shahar) hokimliklari bilan birgalikda shahar va qishloq joylarda qurilishi rejalashtirilayotgan uy-joylar soni, subsidiya toʻlanadigan fuqarolarni tanlab olish mezonlari, subsidiya soni va umumiy hajmi hamda berish tartibi va shartlarini koʻrsatgan holda internet tarmoqlari va ommaviy axborot vositalari orqali belgilangan muddatda eʼlon beradi. 7. Ariza beruvchi tomonidan taqdim etilgan ariza asosida ijtimoiy mezonlarga mos kelishini aniqlash va baholash quyidagi masʼul tashkilotlarning tuman (shahar) boʻlimlari (keyingi oʻrinlarda — masʼul tashkilotlar) tomonidan amalga oshiriladi: oʻrganib chiqish jarayonida doimiy ishtirok etuvchi masʼul tashkilotlar — ichki ishlar boʻlimi (boshqarmasi), yer tuzish va koʻchmas mulk kadastri davlat korxonasi, davlat soliq inspeksiyasi, moliya boʻlimi va ishtirok etuvchi tijorat banklari; oʻrganib chiqish jarayonida fuqaroning anteka-arizasida koʻrsatilgan maʼlumotlardan kelib chiqib, ushbu maʼlumotlarni baholash uchun ishtirok etuvchi masʼul tashkilotlar — tibbiyot birlashmasi, aholi bandligiga koʻmaklashish markazi, mahalla va oilani qoʻllab-quvvatlash boʻlimlari, yoshlar ishlari agentligining tuman (shahar) boʻlimi va tuman (shahar) hokimligi. 8. Uy-joy sotib olish yoki yakka tartibdagi uy-joylarni qurish va rekonstruksiya qilish uchun fuqarolarga subsidiya toʻlash ushbu Nizomga 4-ilovaga muvofiq sxema boʻyicha amalga oshiriladi. 9. Shahar va qishloq joylarda qurilgan birlamchi bozordagi kvartiralarni sotib olishga yoki yakka tartibdagi uy-joylarni qurish va rekonstruksiya qilishga ajratilgan ipoteka kreditlari boʻyicha subsidiya toʻlanadigan talabgorlarni tanlash komissiya va masʼul tashkilotlar tomonidan qonuniylik, shaffoflik, adolat va haqqoniylik tamoyillari asosida amalga oshiriladi. 10. Ariza beruvchi ipoteka kreditlari boʻyicha subsidiya olish uchun istalgan tuman (shahar) Davlat xizmatlari markaziga oʻzi kelib murojaat etadi yoki Yagona interaktiv davlat xizmatlari portali (keyingi oʻrinlarda — YIDXP)da davlat xizmatidan elektron tarzda foydalanish uchun roʻyxatdan oʻtadi. Oʻzi kelib murojaat etganda Davlat xizmatlari markazi xodimi ariza beruvchi nomidan, YIDXP orqali murojaat qilinganda esa ariza beruvchi mustaqil ravishda ushbu Nizomga 5-ilovaga muvofiq davlat xizmatidan foydalanish uchun anketa-arizani elektron tarzda toʻldiradi va quyidagi hujjatlarni elektron tarzda ilova qiladi yoki maʼlumotlarni taqdim etadi: a) jismoniy shaxsning shaxsiy identifikatsiya raqami maʼlumotlari; b) oila aʼzolarining (jismoniy shaxsning) shaxsiy identifikatsiya raqami maʼlumotlari va nikoh qayd etilganligi guvohnomasi (toʻliq oila va nikoh hamda voyaga yetgan farzandlar mavjud boʻlgan taqdirda) va (yoki) farzandlar tugʻilganligi haqidagi guvohnomalar (voyaga yetmagan farzandlar bor boʻlgan taqdirda) nusxalari; v) belgilangan tartibda nikoh bekor qilinganligi haqidagi guvohnoma yoki nikoh haqiqiy emas deb tan olinganligi toʻgʻrisida sud qarori (nikoh qayd etilgan holatda) yoki oilaviy holati toʻgʻrisida fuqarolik holati dalolatnomalarini yozish organlari arxividan maʼlumotnoma nusxasi (nikoh qayd etilmagan holatda); g) doimiy yashash joyi boʻyicha roʻyxatga olingan joyidan kadastr raqami va turiga tegishli maʼlumotlar (agar turar joyi doimiy yashash joyi boʻyicha roʻyxatga olingan joyi bilan toʻgʻri kelsa); d) doimiy yashash joyi boʻyicha roʻyxatga olingan joyidan uy daftarining yoki kvartiralar boʻyicha kartochkaning (17-shakl) nusxasi (agar turar joyi doimiy yashash joyi boʻyicha roʻyxatga olingan joyi bilan toʻgʻri kelsa); e) ariza beruvchi va birgalikda qarz oluvchilarning daromadi va ushlab qolingan daromad soliqlari toʻgʻrisidagi maʼlumotnoma (qoʻshimcha daromadlar boʻlsa soliq deklaratsiyasi). Ariza beruvchidan ushbu bandda koʻrsatilmagan maʼlumot va hujjatlarni talab qilish qatʼiyan taqiqlanadi. Bunda subsidiya olish uchun murojaat qilgan ariza beruvchidan “Ijtimoiy himoya yagona reyestri” axborot tizimi orqali olish mumkin boʻlgan hujjatlarni (maʼlumotlarni) talab qilish man etiladi. Mehnat migrantlari nomidan ipoteka kreditlari boʻyicha subsidiya olish toʻgʻrisidagi arizani uning oila aʼzolari berishi mumkin. Davlat xizmatlari markazi va YIDXP orqali koʻrsatiladigan xizmatlar ariza beruvchilarga toʻlovlarsiz amalga oshiriladi. 11. Ariza beruvchi tomonidan ipoteka kreditlari boʻyicha subsidiya olish uchun ariza yil davomida topshirilishi mumkin. 12. Ariza beruvchi tuman (shahar) Davlat xizmatlari markazi yoki YIDXP orqali taqdim etiladigan hujjatlar va ularda koʻrsatilgan maʼlumotlarning ishonchliligi va haqqoniyligi uchun javob beradi. 13. YIDXP orqali murojaat etilgan taqdirda, ariza beruvchi anketa-arizaga asosan zarur boʻlgan maʼlumotlarni oʻzi kiritadi. 14. Davlat xizmatlari markazlari soʻrovnoma toʻldirilgan vaqtdan boshlab bir soat mobaynida uni ushbu Nizomning 7-bandida nazarda tutilgan masʼul tashkilotlarga elektron tarzda yuboradi. YIDXP orqali murojaat qilinganda soʻrovnoma avtomatik tarzda ushbu Nizomning 7-bandida nazarda tutilgan masʼul tashkilotlarga yuboriladi. Ariza beruvchining arizasi u roʻyxatga olingan doimiy yashash joyidagi tuman yoki shahar komissiyasi tomonidan koʻrib chiqiladi. 15. Davlat xizmatlari markazlari, komissiya hamda masʼul tashkilotlar oʻrtasida axborot almashinuvi elektron raqamli imzoni (keyingi oʻrinlarda — ERI) majburiy tartibda qoʻllash orqali faqat idoralararo oʻzaro elektron bogʻlanish yordamida amalga oshiriladi. Masʼul tashkilotlar oʻn ish kunida ariza beruvchining ijtimoiy mezonlarga muvofiqligini, taqdim etilgan hujjatlar asosida, tashkilotlarda mavjud maʼlumotlar bazasi bilan solishtirgan holda oʻrganib chiqadi va YIDXPda onlayn elektron shaklda quyidagi maʼlumotlarni: tibbiyot birlashmasi — ariza beruvchi va uning oila aʼzolari orasida surunkali kasallikning ogʻir turlaridan azob chekuvchi va Sogʻliqni saqlash vazirligi tomonidan tasdiqlangan roʻyxatga muvofiq alohida xonada yashashga muhtoj boʻlgan shaxslar, birinchi guruh nogironligi boʻlgan shaxslarning, yolgʻiz oʻzi ogʻir nogironlikka olib keluvchi kasallikka chalingan bolani parvarishlayotgan ayollarning mavjudligini; ichki ishlar boʻlimi (boshqarma) — ariza beruvchining boshqa oilalar bilan bir uyda (bir kvartirada) yashashini; moliya boʻlimi — taqdim etiladigan subsidiyalarning miqdori boʻyicha ajratilgan mablagʻlarning mavjudligini; davlat soliq inspeksiyasi — soliq toʻlovchining identifikatsiya raqami, turar joyda ijara shartlari asosida yashashi hamda ariza beruvchi va ushbu Nizomning 16-bandida keltirilgan shaxslarning (arizada koʻrsatilgan holatlarda) daromadlarini; aholi bandligiga koʻmaklashish markazi — ariza beruvchining kam taʼminlanganligi, “Mehnat — migratsiya” dasturida roʻyxatdan oʻtganligi hamda xorijda vaqtinchalik mehnat faoliyatini amalga oshirayotganligini (oshirganligini); tuman (shahar) yer tuzish va koʻchmas mulk kadastri davlat korxonasi — ariza beruvchida, shu jumladan, uning turmush oʻrtogʻi va farzandlarida mulk huquqi bilan turar joyning bor-yoʻqligi, yashash uchun yaroqsiz turar joyda yashashi, uy-joy umumiy maydonining bir shaxs uchun qonun hujjatlarida nazarda tutilgan ijtimoiy normaga muvofiq emasligini; tuman (shahar) mahalla va oilani qoʻllab-quvvatlash boʻlimlari –ariza beruvchining ogʻir ijtimoiy vaziyatga tushib qolgan xotin-qizlar, nogironligi boʻlgan, kam taʼminlangan, farzandlarini toʻliqsiz oilada tarbiyalayotgan va uy-joy sharoitini yaxshilashgan muhtoj onalar toifasiga mansubligini; yoshlar ishlari agentligining tuman (shahar) boʻlimi — ariza beruvchining alohida namuna koʻrsatayotgan yosh oilalar toifasiga mansubligini; tuman (shahar) hokimligi — ariza beruvchining yetim bolalar va ota-onasining qaramogʻidan mahrum boʻlgan bolalar toifasiga mansubligini; ishtirok etuvchi tijorat banklari — ariza beruvchi fuqaro (birgalikda qarz oluvchi)ning ajratiladigan ipoteka krediti boʻyicha toʻlov qobiliyati, unga ajratilishi mumkin boʻlgan ipoteka krediti va sotib olishi mumkin boʻlgan uy-joyning yuqori qiymati, kredit tashkilotlaridan avvalgi olingan kreditlar boʻyicha muddati oʻtgan qarzdorliklarning mavjud emasligini tasdiqlaydi. 16. Agar ariza beruvchining oʻrtacha oylik daromadlari miqdori ushbu Nizomning 2-bandida koʻrsatilgan meʼyorlardan kam boʻlsa, uning daromadlari hisob-kitobiga xotini (eri), ular bilan bir uyda birgalikda yashovchi ota-onasi hamda farzandlarining (shu jumladan, asrab olingan farzandlari) yoki u bilan birga yashamayotgan yaqin qarindoshlarining daromadlari ham kiritilishi mumkin. Bunda ariza beruvchining oʻrtacha oylik daromadlari miqdoriga yaqin qarindoshlarining oʻrtacha oylik daromadlari miqdori qoʻshilganda va daromadlar miqdori ushbu Nizomga 1-ilovada koʻrsatilgan meʼyorlardan oshib ketgan taqdirda, uning faqat yetmagan qismi inobatga olinadi. Yaqin qarindoshlar deganda ariza beruvchining ota-onasi, tugʻishgan va oʻgay aka-ukalari va opa-singillari, eri (xotini), farzandlari, shu jumladan, farzandlikka olinganlar, bobolari, buvilari, nevaralari, er — xotinning ota-onasi tushuniladi. 17. YIDXPda masʼul tashkilotlar oʻrganib chiqish natijalariga koʻra kiritilgan maʼlumotlar asosida ariza beruvchining ijtimoiy mezonlarga muvofiqligi avtomatlashtirilgan tarzda ballar koʻrinishida baholanadi. 18. YIDXPda masʼul tashkilotlarning baholash natijalari komissiyaga ariza beruvchi ishtirokida muhokama etish uchun yuboriladi. 19. Komissiya aʼzolari jamoatchilik asosida ishlaydilar. 20. Komissiya uning vakolatlariga tegishli masalalarni komissiya raisi boshchiligida oʻtkaziladigan yigʻilishlarda koʻrib chiqadi. 21. Komissiya raisi: komissiyaning umumiy faoliyatiga rahbarlik qiladi, uning ish rejasi bajarilishi yuzasidan doimiy nazoratni amalga oshiradi; komissiyaning yigʻilishlarini chaqiradi va ularda raislik qiladi; komissiya vakolatiga tegishli boʻlgan masalalarni uning yigʻilishida koʻrib chiqish uchun kiritadi; komissiya qarorlarini tasdiqlaydi. 22. Komissiya kotibi: komissiya raisining topshiriqlariga asosan komissiya aʼzolarini komissiya yigʻilishining oʻtkaziladigan joyi, vaqti va sanasi toʻgʻrisida xabardor qiladi; komissiya ish rejalarini tayyorlaydi; komissiya bayonnomalarini yuritadi va tasdiqlangan bayonnomalarni komissiya aʼzolariga yuboradi; komissiya dalolatnomalari va xulosalarini manzillarga yetkazadi; komissiya ish yurituvini amalga oshiradi. 23. Komissiyaning barcha yigʻilishlari bayonnoma bilan rasmiylashtiriladi va qaror shaklida qabul qilinadi. 24. Komissiya ishining tashkiliy shakli yigʻilish hisoblanadi. Komissiya majlislari komissiya aʼzolari roʻyxatdagi tarkibining kamida uchdan ikki qismi qatnashgan taqdirda oʻtkaziladi. Bunda tuman (shahar) moliya, soliq idoralarining va ishtirok etuvchi tijorat banklarining vakillari bir vaqtning oʻzida komissiya yigʻilishida ishtirok etishi shart. 25. Kvorum boʻlmagan hamda tuman (shahar) moliya, soliq organlarining va ishtirok etuvchi tijorat banklarining vakillaridan biri komissiya yigʻilishida qatnashmagan taqdirda, komissiyaning majlisga kelgan aʼzolari tomonidan majlisni kechiktirish toʻgʻrisida qaror qabul qilinadi, majlisni oʻtkazishning yangi sanasi va vaqti toʻgʻrisida qoʻshimcha ravishda komissiya kotibi tomonidan xabar qilinadi. 26. Komissiya yigʻilishlarida ishtirok etayotgan aʼzolarining uchdan ikki qismi yoqlab ovoz bergan komissiya qarorlari qabul qilingan hisoblanadi va ushbu yigʻilishlarda qabul qilingan qarorlar yigʻilish kotibi tomonidan bayonnoma bilan rasmiylashtiriladi. 27. Komissiya qarorlari komissiya raisi tomonidan imzolanadi. 28. Komissiya hujjatlari tuman (shahar) iqtisodiy taraqqiyot va kambagʻallikni qisqartirish boʻlimlarida belgilangan muddatgacha saqlanadi. 29. Komissiya oʻzining ish reglamentini tasdiqlaydi. 30. Komissiya kotibi ariza beruvchini uning arizasi komissiya yigʻilishda koʻrib chiqilishidan 5 kun oldin taklif etadi va qatnashishini taʼminlaydi. 31. Ariza beruvchi uzrli sabablarga koʻra (mehnatga layoqatsizlik, safarda boʻlganligi, yaqin qarindoshining vafoti va boshqalar) komissiya yigʻilishida qatnashish imkoniga ega boʻlmasa, ariza beruvchi bu haqida komissiya kotibini xabardor qilib sababini koʻrsatishi shart. Bunda ariza beruvchining arizasi komissiyaning keyingi yigʻilishida koʻrib chiqiladi. 32. Ariza beruvchi uzrli sabablarsiz komissiya yigʻilishiga kelmaganda komissiya arizani uning ishtirokisiz ariza beruvchi hamda masʼul tashkilotlar tomonidan taqdim etilgan hujjatlar asosida koʻrib chiqadi va komissiya qarorini ariza beruvchiga bildiradi. 33. Komissiya arizalarni navbat asosida ularning qayd etilishi ketma-ketligiga muvofiq koʻrib chiqadi. Komissiya yigʻilishlari, ularning oshkoraligi va xolisligini taʼminlash maqsadida zarur hollarda uzluksiz videotasvirga (ovozli) tushiriladi hamda tuman (shahar) iqtisodiy taraqqiyot va kambagʻallikni qisqartirish boʻlimida uch yil mobaynida saqlanadi. 34. Komissiya talabgorlarni aniqlash boʻyicha taqdim etilgan hujjatlarni, masʼul tashkilotlarning baholash natijalarini olgan kundan boshlab 7 ish kuni ichida ularning ushbu Nizom talablariga muvofiqligini oʻrganib chiqadi. Komissiya taqdim etilgan hujjatlar va maʼlumotlar asosida hamda ijtimoiy mezonlar boʻyicha baholash natijalariga koʻra ariza beruvchiga ipoteka kreditlari boʻyicha subsidiya berish yoki berishni rad etish toʻgʻrisida qaror qabul qiladi. Subsidiya berish yoki berishni rad etish toʻgʻrisida komissiya elektron reyestrni yuritadi. Bunda komissiyaning ipoteka krediti boʻyicha subsidiya berish toʻgʻrisidagi qarorida sotib olinishi mumkin boʻlgan kvartiraning yuqori qiymati uy-joylarning hisoblangan qiymati va ishtirok etuvchi tijorat banki tomonidan belgilangan uy-joyning yuqori qiymatidan oshib ketishi mumkin emas. 35. Koʻrib chiqish yakunlari boʻyicha komissiya yigʻilishining bayonnomasi rasmiylashtirilib, subsidiya berish yoki berishni rad etish toʻgʻrisida komissiyaning QR-kod (matrik shtrixli kod) qoʻyilgan qarori qabul qilinadi va tegishli tuman (shahar) Davlat xizmatlari markaziga xabarnoma yuboriladi. Ushbu xabarnoma Davlat xizmatlari markazi tomonidan bir ish kunida ariza beruvchiga yuboriladi. YIDXP orqali elektron tarzda murojaat etilganda komissiya tomonidan subsidiya berish yoki berishni rad etish toʻgʻrisidagi xabarnoma elektron shaklda ariza beruvchiga yuboriladi. 36. Ijtimoiy mezonlar asosida baholangan ariza beruvchi 30 va undan yuqori ball toʻplagan taqdirda, talabgor sifatida tan olinib, kvartira sotib olish yoki yakka tartibdagi uy-joylarni qurish va rekonstruksiya qilish uchun ipoteka krediti boʻyicha subsidiya olishga haqli deb hisoblanadi. Bunda komissiya ushbu Nizomning 38-bandiga muvofiq ishtirok etuvchi bank tomonidan ariza beruvchi ajratiladigan ipoteka krediti boʻyicha toʻlovga layoqatsiz deb topilgan taqdirda, mazkur ariza beruvchi fuqaro talabgor sifatida tan olmasligi zarur. 37. Subsidiya berish toʻgʻrisidagi xabarnomada talabgor (birgalikda qarz oluvchi)ning real daromadlaridan kelib chiqib qoplab berilishi mumkin boʻlgan subsidiya boʻyicha sotib olinishi mumkin boʻlgan kvartira yoki yakka tartibdagi uy-joylarni qurish va rekonstruksiya qilish uchun ajratiladigan ipoteka kreditining yuqori qiymati koʻrsatiladi. 38. Quyidagi hollarda ariza beruvchiga subsidiya toʻlanishi rad etilishi mumkin: a) ushbu Nizomning 10-bandida koʻrsatilgan hujjatlar toʻliq taqdim etilmaganda; b) taqdim etilgan hujjatlardagi maʼlumotlar ijtimoiy mezonlarga mos kelmaganda; v) taqdim etilgan hujjatlarda notoʻgʻri yoki soxta maʼlumotlar mavjud boʻlganda; g) ariza va tegishli hujjatlar qabul qilishning oxirgi sanasi tugagandan keyin taqdim etilganda; d) masʼul tashkilotlar xulosalariga asosan jami 30 dan past ball toʻplaganda; e) ilgari shahar va qishloq joylarda arzon uy-joy qurish dasturlari doirasida imtiyozli ipoteka kreditlaridan foydalangan holda kvartira yoki yakka tartibdagi uy-joy hamda subsidiyalar olgan oila aʼzolari (eri, xotini) takroriy murojaat etganda; j) joriy yil uchun ajratiladigan subsidiyalar soni tugaganda; z) ishtirok etuvchi bank tomonidan ariza beruvchi fuqaro (birgalikda qarz oluvchi) ajratiladigan ipoteka krediti boʻyicha toʻlovga layoqatsiz deb topilganda; i) ariza beruvchida kredit tashkilotlaridan oldingi olingan kreditlar boʻyicha muddati oʻtgan qarzdorlik mavjud boʻlganda; k) oilalarning oʻrtacha oylik daromadi: qishloq joylarda — MHTEKMning 3,0 baravaridan kam va 6,9 baravaridan yuqori; shaharlarda — MHTEKMning 3,0 baravaridan kam va 8,0 baravaridan yuqori; Toshkent shahrida — MHTEKMning 3,0 baravardan kam va 9,2 baravaridan yuqori boʻlganda. 39. Ushbu Nizomning 38-bandida koʻrsatilmagan boshqa asoslar boʻyicha subsidiya toʻlanishi rad etilishiga yoʻl qoʻyilmaydi. Subsidiya toʻlashni rad etish haqida qaror qabul qilingan taqdirda, komissiya rad etish sabablarini, qonun hujjatlarining aniq normalarini koʻrsatgan holda QR-kod qoʻyilgan qarorni rasmiylashtiradi hamda tegishli xabarnomani tegishli tuman (shahar) Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etganda) YIDXP orqali elektron ravishda yuboradi. 40. Ariza beruvchi tomonidan taqdim etilgan hujjatlar toʻliq boʻlmaganda, notoʻgʻri maʼlumotlar mavjudligi aniqlangan taqdirda komissiya ariza beruvchiga subsidiya ajratishni rad etish toʻgʻrisida qaror qabul qiladi. Aniqlangan kamchiliklarni bartaraf etish imkoniyati mavjud boʻlgan taqdirda qaror nusxasi takroran ariza topshirish mumkin boʻlgan muddat koʻrsatilgan holda tegishli tuman (shahar) Davlat xizmatlari markaziga bir ish kuni mobaynida yuboriladi. 41. Subsidiya taqdim etiladigan talabgorlar soni Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklarining tumanlar (shaharlar) boʻyicha tasdiqlangan qarorida belgilangan sonidan oshib ketgan taqdirda, talabgorlar soni quyidagi tartibda aniqlanadi: eng yuqori ball olgan talabgorlar ketma-ketligida; oxirgi eng yuqori ball toʻplagan ikki yoki undan ortiq ariza beruvchining ballari teng boʻlib qolgan taqdirda, kalendar tartibga koʻra hujjatlarni birinchi boʻlib topshirgan ariza beruvchi talabgor sifatida tan olinadi. 42. Ushbu Nizomga muvofiq taqdim etiladigan subsidiyalar bir oilaga (oila aʼzolarining bittasiga) faqat 1 (bir) marta beriladi. Kvartira sotib olish yoki yakka tartibdagi uy-joylarni qurish va rekonstruksiya qilish uchun ajratiladigan ipoteka krediti uchun subsidiya taqdim etish toʻgʻrisidagi xabarnoma u berilgan vaqtdan boshlab 12 oy davomida amal qiladi. Bunda talabgor foydalanmagan kvartira sotib olish yoki yakka tartibdagi uy-joylarni qurish va rekonstruksiya qilish uchun subsidiya taqdim etish toʻgʻrisidagi xabarnomani oʻz xohishiga koʻra komissiyaga yozma ariza bilan murojaat etib rad etishi mumkin. Komissiya talabgorning rad etish toʻgʻrisidagi arizasiga asosan kvartira sotib olish yoki yakka tartibdagi uy-joylarni qurish va rekonstruksiya qilish uchun subsidiya taqdim etish toʻgʻrisidagi xabarnomani bekor qilish toʻgʻrisida qaror qabul qiladi hamda dasturiy taʼminot tizimiga tegishli tuzatishlar kiritadi (subsidiya olish toʻgʻrisidagi topshirilgan ariza bekor qilinishi boʻyicha masʼul tashkilotlarga xabar beradi). Bunda xabarnoma bekor qilingan taqdirda, ushbu hudud uchun belgilangan subsidiyalar ajratishning parametrlarida rad etilgan subsidiyalar soni qayta inobatga olinadi. Kvartira sotib olish yoki yakka tartibdagi uy-joylarni qurish va rekonstruksiya qilish uchun subsidiya taqdim etish toʻgʻrisidagi xabarnomasi yoki arizasi rad etilgan talabgor yoki ariza beruvchi ushbu Nizomda belgilangan umumiy tartibda bir yilda qayta (ikki marta) murojaat qilishga haqli. Ushbu Nizomga muvofiq taqdim etiladigan subsidiyalar ayrim toifadagi shaxslar (Oʻzbekiston Respublikasi Prezidenti Davlat xavfsizlik xizmati, Oʻzbekiston Respublikasi Davlat xavfsizlik xizmati, Mudofaa vazirligi, Ichki ishlar vazirligi, Milliy gvardiyasi va boshqa harbiy tuzilmalarning xodimlari (harbiy xizmatchilaridan tashqari)) va davlat hisobidan uy-joylar bilan taʼminlanmagan nafaqadagi harbiy xizmatchilar, ularning oila aʼzolariga (er yoki xotini) nisbatan ham tatbiq etiladi. 43. Subsidiya taqdim etishni rad etish toʻgʻrisidagi xabarnomani olgan ariza beruvchi ushbu Nizomda belgilangan umumiy tartibda takroran (bir kalendar yilda ikki marta) murojaat qilishga haqli. 44. Ijtimoiy mezonlar boʻyicha baholash natijalariga koʻra 30 va undan yuqori ball toʻplagan, lekin joriy yil uchun belgilangan subsidiyalar soni tugaganligi sababli subsidiya olish imkoniyatiga ega boʻlmagan talabgorlar keyingi yil uchun subsidiya oluvchilar roʻyxatiga avtomatik tarzda kiritiladi. 45. Joriy yil uchun ajratilgan subsidiyalar soni tugagan taqdirda, komissiya tomonidan uch ish kuni mobaynida arizalarni qabul qilishni toʻxtatish haqida ommaviy axborot vositalarida eʼlon beriladi hamda tegishli tuman (shahar) Davlat xizmatlari markaziga axborot yuborilishi shart. Komissiya yoki masʼul tashkilot xodimlari tomonidan ijtimoiy mezonlar boʻyicha baholash jarayonida maʼlumotlar notoʻgʻri va/yoki xato kiritilgan taqdirda, komissiya raisining yozma murojaatiga asosan dasturiy taʼminot tizim operatori tomonidan maʼlumotlar toʻgʻrilash uchun komissiya yoki masʼul tashkilotga qaytariladi. Komissiya yoki masʼul tashkilot toʻgʻrilash uchun qaytarilgan maʼlumotlarni tizimga qayta kiritish huquqiga ega. Ariza beruvchini ijtimoiy mezonlar boʻyicha baholash adolatli va haqqoniyligi uchun tegishliligi boʻyicha komissiya aʼzolari va masʼul tashkilot xodimlari shaxsan javobgardirlar. 46. Davlat xizmatlari markazidan subsidiya berish toʻgʻrisida ijobiy xabarnomani olgan talabgor uy-joyni ipoteka krediti orqali sotib olish boʻyicha qurilish (pudrat) tashkiloti bilan shartnoma tuzadi. Talabgor tomonidan tanlangan uy-joyning qiymati xabarnomada koʻrsatilgan sotib olinishi mumkin boʻlgan uy-joyning yuqori qiymatidan oshgan taqdirda, quyidagi shartlar bilan subsidiya toʻlanishiga va ipoteka krediti ajratilishiga ruxsat etiladi: sotib olinadigan kvartiraning qiymati uy-joylar hisoblangan qiymatidan oshmaganda; sotib olinadigan kvartira maydoni kvartira maydonining eng koʻp meʼyoridan oshmaganda; boshlangʻich badal uchun subsidiya miqdori xabarnomada koʻrsatilgan sotib olinishi mumkin boʻlgan uy-joyning yuqori qiymati boʻyicha; ipoteka krediti ipoteka kreditining eng koʻp miqdoridan oshmagan miqdorda. Bunda sotib olinadigan kvartira boʻyicha boshlangʻich badal uchun toʻlab beriladigan subsidiya summasidan ortgan qismi qarz oluvchining oʻz mablagʻlari va qonunchilik hujjatlarida taqiqlanmagan boshqa manbalar hisobidan toʻlanadi. 47. Ipoteka kreditini belgilangan tartibda rasmiylashtirish uchun talabgor istalgan ishtirok etuvchi tijorat bankiga: uy-joy sotib olish uchun subsidiya taqdim etish toʻgʻrisidagi xabarnomani va uy-joyni ipoteka shartlari asosida sotib olish boʻyicha qurilish tashkiloti bilan tuzilgan shartnomani hamda fuqaro oʻziga tegishli boʻlgan badal mablagʻlarini bankdagi hisobvaragʻiga joylashtirganligi toʻgʻrisida maʼlumotnomani; qurilgan va rekonstruksiya qilingan yakka tartibdagi uy-joyning kadastr hujjatlarini hamda bank tomonidan belgilangan boshqa hujjatlarni taqdim qiladi. 48. Ishtirok etuvchi tijorat banki talabgorning hujjatlarini uch ish kuni mobaynida oʻrganib chiqadi. Ipoteka krediti ajratish (qurilgan va rekonstruksiya qilingan yakka tartibdagi uy-joylar uchun ajratilgan kreditni ipoteka kreditiga qayta rasmiylashtirish) maʼqullangan taqdirda, tijorat banki tuman (shahar) moliya boʻlimi bilan birgalikda ipoteka krediti boʻyicha davlat budjetidan talabgorga ajratilishi mumkin boʻlgan subsidiya summasini aniqlaydi. 49. Subsidiyalar: a) uy-joylar (kvartiralar)ni sotib olish uchun: shaharlar va qishloq joylarda — boshlangʻich badalning bir qismini toʻlash bilan bogʻliq xarajatlarni qoplash uchun uy-joyning hisoblangan qiymatining 10 foizi miqdorida va birinchi besh yil davomida ipoteka krediti boʻyicha foiz toʻlovlari bilan bogʻliq xarajatlarni qoplash uchun — Toshkent shahrida 12 foizlik punktdan oshgan qismiga, Qoraqalpogʻiston Respublikasi va viloyatlar shaharlarida 10 foizlik punktdan oshgan qismiga toʻlanadi. b) yakka tartibdagi uy-joylarni qurish va rekonstruksiya qilish uchun ajratilgan ipoteka kreditlarining birinchi besh yil davomida foizlarini qoplash uchun — Qoraqalpogʻiston Respublikasi va viloyatlarida 10 foizlik punktdan oshgan qismiga toʻlanadi. 50. Shaharlarda va qishloq joylarda uy-joylar (kvartiralar)ni sotib olish uchun ipoteka krediti boʻyicha boshlangʻich badalning bir qismini qoplash maqsadida Davlat budjetidan ajratiladigan subsidiya miqdori quyidagi formula asosida hisoblanadi: bunda: Sbb — boshlangʻich badalning bir qismini toʻlashga subsidiya summasi; Uq — uy-joyning hisoblangan qiymati (agar sotib olinadigan uy-joyning shartnomadagi qiymati uy-joy hisoblangan qiymatidan kam boʻlgan taqdirda, boshlangʻich badalning bir qismi uchun subsidiyalar shartnomada koʻrsatilgan qiymatning 10 foizi miqdorida ajratiladi). 51. Shahar va qishloq joylarda uy-joylar (kvartiralar)ni sotib olish yoki yakka tartibdagi uy-joylarni qurish va rekonstruksiya qilish uchun ajratiladigan ipoteka krediti uchun ipoteka krediti boʻyicha foiz xarajatlarining bir qismini birinchi 5 yil davomida qoplash maqsadida Davlat budjetidan ajratiladigan subsidiya miqdori quyidagi tartibda hisoblanadi: ipoteka krediti boʻyicha foiz xarajatlarining bir qismini qoplash uchun toʻlanadigan subsidiya summasi quyidagi formula bilan aniqlanadi: bunda: Sm — ipoteka krediti boʻyicha foiz xarajatlarining bir qismini qoplash uchun toʻlanadigan subsidiya summasi; Ks — ipoteka krediti boʻyicha asosiy qarzning qoldiq summasi; Af — ipoteka krediti shartnomasida tijorat banki hamda ariza beruvchi kelishuviga asosan belgilangan foiz stavkasi; Bf — Toshkent shahrida 12 foizlik punkt (yakka tartibdagi uy-joylarni qurish va rekonstruksiya qilishdan tashqari), Qoraqalpogʻiston Respublikasi va viloyatlar shaharlarida hamda qishloq joylarda 10 foizlik punkt. Bunda yakka tartibdagi uy-joylar qurish va rekonstruksiya qilish uchun ajratilgan ipoteka kreditlari boʻyicha subsidiyalar ushbu yakka tartibdagi uy-joylar qurib bitkazilgandan va/yoki rekonstruksiya qilingandan soʻng kadastr hujjatlari rasmiylashtirilgan oydan keyingi oydan boshlab toʻlanadi. 52. Oʻzbekiston Respublikasi Markaziy bankining asosiy stavkasi pasaytirilgan taqdirda, tijorat banklarining ipoteka kreditlari boʻyicha foiz stavkalari mutanosib ravishda pasayadi, oshirilgan taqdirda esa oʻzgarishsiz qoladi. Tijorat banklarining ipoteka kreditlari boʻyicha foiz stavkalari pasayganda, foiz xarajatlarining bir qismini qoplash uchun toʻlanadigan subsidiya miqdori ushbu sanadan boshlab mutanosib ravishda kamayadi. 53. Sotib olinadigan uy-joy (kvartira) boʻyicha talabgor tomonidan toʻlanishi lozim boʻlgan boshlangʻich badal toʻliq shakllantirilgandan soʻng ishtirok etuvchi tijorat banki talabgor bilan bir ish kunida ipoteka krediti shartnomasini tuzadi. 54. Talabgor tomonidan sotib olinadigan uy-joy (kvartira)ning kadastr hujjatlari taqdim etilgandan soʻng tijorat banki bir ish kuni ichida tuman (shahar) gʻaznachilik boʻlimlariga boshlangʻich badalning bir qismini qoplash uchun kadastr hujjatlarini ilova qilgan holda subsidiya summasini toʻlashga buyurtmanomani yuboradi. 55. Tuman (shahar) gʻaznachilik boʻlimlari uch ish kuni mobaynida ipoteka krediti boʻyicha boshlangʻich badalning bir qismini qoplash uchun subsidiya summasini tijorat banki tomonidan koʻrsatilgan hisobvaragʻiga oʻtkazib beradi. 56. Boshlangʻich badalning bir qismini qoplash uchun subsidiya summasi oʻtkazilgan sanadan boshlab oʻttiz kun ichida uzrli sabablarsiz foydalanilmagan taqdirda, ishtirok etuvchi tijorat banki subsidiya mablagʻlarini tuman (shahar) gʻaznachilik boʻlimining tegishli hisobvaragʻiga qaytaradi. Bunda ishtirok etuvchi tijorat banki tomonidan ushbu bandning birinchi xatboshisida nazarda tutilgan muddat oʻtgandan soʻng uch ish kuni ichida ajratilgan subsidiya summasi tuman (shahar) gʻaznachilik boʻlimining tegishli hisobvaragʻiga qaytarilmagan taqdirda, har bir kechiktirilgan kun uchun ushbu qaytarilmagan subsidiya summasining 0,033 foizi miqdorida penya hisoblanadi. 57. Talabgorlarga shahar va qishloq joylarda: uy-joylarni sotib olish uchun ipoteka kreditlari ajratilgan kundan boshlab; qurib bitkazilgan va rekonstruksiya qilingan yakka tartibdagi uy-joylar uchun kadastr hujjatlari asosida ipoteka kreditlari qayta rasmiylashtirilgan soʻng ishtirok etuvchi tijorat banklari tomonidan uch ish kuni ichida tuman (shahar) gʻaznachilik boʻlimlariga ipoteka kreditlari boʻyicha toʻlovlarni qaytarish grafiklari ilova qilingan holda foiz xarajatlarining bir qismini qoplash uchun subsidiyalar toʻlashga buyurtmanomalar bilan talabgorlarning tegishli hisobvaraqlari rekvizitlari yuboriladi. Bunda qurilgan va rekonstruksiya qilingan yakka tartibdagi uy-joylar uchun ipoteka kreditlari toʻlovlarini qaytarish grafiklarida foiz xarajatlarining bir qismini qoplash uchun subsidiyalar kadastr hujjatlari rasmiylashtirilgan oydan keyingi oydan boshlab toʻlanishi inobatga olinadi. 58. Tuman (shahar) gʻaznachilik boʻlimlari tomonidan ipoteka kreditlari boʻyicha foiz xarajatlarining bir qismini qoplash uchun subsidiyalar summasi ushbu Nizomning 57-bandida koʻrsatilgan buyurtmanomalar taqdim etilgan oydan boshlab har oyning 25-kuniga qadar oʻtkazib beriladi. Bunda subsidiya ajratilgan fuqaroning ipoteka kreditlari boʻyicha toʻlovlarni qaytarish grafigida oʻzgarishlar boʻlgan taqdirda, ishtirok etuvchi tijorat banki bu haqida 3 ish kunida tuman (shahar) gʻaznachilik boʻlimlariga qoʻshimcha maʼlumotlar kiritadi. Ishtirok etuvchi tijorat banklari tomonidan tuman (shahar) gʻaznachilik boʻlimlariga kredit toʻlovlarini qaytarish grafiklaridagi oʻzgarishlar toʻgʻrisida maʼlumotlar kiritilmasligi natijasida ortiqcha toʻlangan subsidiyalar tijorat banki hisobidan Davlat budjetiga tiklanadi. 59. Ariza beruvchi ariza va unga ilova qilingan hujjatlarda koʻrsatilgan maʼlumotlar, talabgor va pudrat tashkiloti uy-joyning haqiqiy qiymati, ishtirok etuvchi tijorat banki ajratilgan ipoteka krediti summasi va foiz stavkasi, moliya boʻlimlari hisoblangan va ajratilgan subsidiya summasi toʻgʻri hisoblanishi uchun javob beradi. 60. Uy-joy sotib olishga yoki yakka tartibdagi uy-joylarni qurish va rekonstruksiya qilish uchun ajratiladigan ipoteka krediti talabgor bilan tuzilgan ipoteka kredit shartnomalari shartlariga rioya etilishini nazorat qilish ishtirok etuvchi tijorat banki tomonidan amalga oshiriladi. 61. Ishtirok etuvchi tijorat banki har chorakda tuman (shahar) gʻaznachilik boʻlimlari bilan birgalikda talabgorning ipoteka krediti boʻyicha toʻlovlarni qaytarish grafigi va ajratilgan subsidiya summalari asosida solishtirma dalolatnomani rasmiylashtiradi. 62. Subsidiya boʻyicha oxirgi toʻlov amalga oshirilgandan soʻng ishtirok etuvchi tijorat banki uch ish kuni mobaynida tuman (shahar) gʻaznachilik boʻlimlari va talabgorga ajratilgan subsidiyadan toʻliq foydalanilganligi toʻgʻrisida xabarnoma yuboradi hamda gʻaznachilik boʻlimlari bilan yakuniy solishtirma dalolatnomani rasmiylashtiradi. 63. Oylik subsidiya summasi ortiqcha toʻlanganda, tuman (shahar) gʻaznachilik boʻlimlari tomonidan keyingi oyda talabgor uchun subsidiya toʻlovi avval toʻlangan ortiqcha toʻlovni hisobga olgan holda amalga oshiriladi. 64. Ishtirok etuvchi tijorat bankining ichki siyosatlarida belgilangan muddatlarda ipoteka kreditlari boʻyicha toʻlovlarni surunkali ravishda toʻlamaslik oqibatida bekor qilingan ipoteka krediti shartnomalari boʻyicha undiriladigan mablagʻlar (shu jumladan, garovdagi uy-joyning sotilishi) hisobidan talabgorga boshlangʻich badal va foiz toʻlovlarining bir qismi uchun ajratilgan subsidiya summasi ipoteka krediti boʻyicha garovga qoʻyilgan uy-joyning sotilgan qiymatidan belgilangan tartibda tegishli tuman (shahar) gʻaznachilik boʻlimlariga ushbu banklar tomondan toʻliq miqdorda qaytariladi. 65. Mehnat migrantlari, alohida namuna koʻrsatayotgan yosh oilalar va ogʻir ijtimoiy vaziyatga tushib qolgan ayollarga beriladigan subsidiyalar soni qonun hujjatlariga muvofiq yangi tartib doirasida ular uchun quriladigan uy-joylar sonidan oshmasligi lozim. 66. Oʻzbekiston Respublikasi Davlat budjetidan subsidiyalar ajratilishi, talabgorlarga subsidiyalar hisoblanishi va toʻlanishi yuzasidan nazorat Oʻzbekiston Respublikasi Moliya vazirligining Davlat moliyaviy nazorati departamenti tomonidan amalga oshiriladi. 67. Ariza beruvchilar davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishlari mumkin. 68. Ushbu Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. T/r Mezonlar Ball Masʼul organ I. Ariza beruvchi va/yoki uning oilasining daromadi (mehnatga haq toʻlashning eng kam miqdori — MHTEKM asosida) Qishloq joylarda (tuman va tuman markazlari) 1. MHTEKMning 3,0 ga teng va koʻp boʻlgan, 6,0 ga teng va kam boʻlgan 10 Tuman (shahar) davlat soliq inspeksiyasi 2. MHTEKMning 6,0 dan koʻp boʻlgan, 6,5 ga teng va kam boʻlgan 6 3. MHTEKMning 6,5 dan koʻp boʻlgan, 6,9 ga teng va kam boʻlgan 2 Shaharlarda (Qoraqalpogʻiston Respublikasi va viloyatlar shaharlari) 1. MHTEKMning 3,0 ga teng va koʻp boʻlgan, 7,0 ga teng va kam boʻlgan 10 Tuman (shahar) davlat soliq inspeksiyasi 2. MHTEKMning 7,0 dan koʻp boʻlgan, 7,5 ga teng va kam boʻlgan 6 3. MHTEKMning 7,5 dan koʻp boʻlgan, 8,0 ga teng va kam boʻlgan 2 Toshkent shahrida 1. MHTEKMning 3,0 dan ga teng va koʻp boʻlgan 8,0 ga teng va kam boʻlgan 10 Tuman (shahar) davlat soliq inspeksiyasi 2. MHTEKMning 8,0 dan koʻp boʻlgan 8,5 ga teng va kam boʻlgan 6 3. MHTEKMning 8,5 dan koʻp boʻlgan 9,2 ga teng va kam boʻlgan 2 II. Hozirgi turar joy maqomi* 1. Ijara (er-xotin oʻz mulkida uy-joyi mavjud emas) 20 Tuman (shahar) davlat soliq inspeksiyasi, Yer tuzish va koʻchmas mulk kadastri davlat korxonasi 2. Egasining ruxsati bilan tekin turar joy (er-xotin oʻz mulkida uy-joyi mavjud emas) 3. Ariza beruvchi yaroqsiz yakka tartibdagi uy-joyda yashashi yoki uy-joy yashash maydonining bir shaxs uchun qonunchilik hujjatlarida nazarda tutilgan ijtimoiy normaga muvofiq emasligi. III. Ijtimoiy himoyaga muhtoj boʻlgan ayrim shaxslar 1. “labor-migration” dasturida roʻyxatdan oʻtgan mehnat migranti 10 Tuman (shahar) bandlikka koʻmaklashish markazi 2. Yetim bolalar va ota-onasining qaramogʻidan mahrum boʻlgan bolalar 10 Tuman (shahar) hokimligi 3. Alohida namuna koʻrsatayotgan yosh oilalar 10 Yoshlar ishlari agentligining tuman (shahar) boʻlimi 4. Ogʻir ijtimoiy vaziyatga tushib qolgan ayollar** 10 Tuman (shahar) mahalla va oilani qoʻllab-quvvatlash boʻlimi 5. Yagona (yolgʻiz) boquvchiga ega boʻlgan oila (erkak yoki ayol) 9 6. Boshqalar 0 IV. Ariza beruvchi va uning oilasidagi shaxslarning quyidagi toifaga mansubligi*** 1. Birinchi guruh nogironligi boʻlgan shaxs 10 Tuman tibbiyot birlashmasi xulosasi 2. Surunkali kasallikning ogʻir turlaridan azob chekuvchi 10 3. Ogʻir nogironlikka olib keluvchi kasallikka chalingan bolani parvarishlayotgan 10 Jami ball: 50 1. Lavozimiga koʻra — Tuman (shahar) hokimining moliya-iqtisodiyot va kambagʻallikni qisqartirish masalalari boʻyicha birinchi oʻrinbosari, Komissiya raisi 2. Lavozimiga koʻra — Tuman (shahar) xalq qabulxonasi rahbari, Komissiya raisi oʻrinbosari 3. Lavozimiga koʻra — Tuman (shahar) hokimi oʻrinbosari — mahalla va oilani qoʻllab-quvvatlash boʻlimi boshligʻi 4. Lavozimiga koʻra — Tuman (shahar) moliya boʻlimi boshligʻi 5. Lavozimiga koʻra — Tuman (shahar) aholi bandligiga koʻmaklashish markazi direktori 6. Lavozimiga koʻra — Yoshlar ishlari agentligining tuman (shahar) boʻlimi boshligʻi 7. Lavozimiga koʻra — Tuman (shahar) davlat soliq inspeksiyasi rahbari 8. Lavozimiga koʻra — Ishtirok etuvchi tijorat bankining tuman (shahar) filiali rahbari 9. Lavozimiga koʻra — Tuman (shahar) iqtisodiy taraqqiyot va kambagʻallikni qisqartirish boʻlimi boshligʻi oʻrinbosari, Komissiya kotibi Bosqichlar Subyektlar Tadbirlar Bajarish muddatlari 1-bosqich Ariza beruvchi Ariza beruvchi subsidiya olish uchun tuman (shahar) Davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portali orqali mustaqil ravishda anketa-arizani elektron tarzda toʻldiradi. Yil davomida (haftaning dushanba-juma kunlari soat 9:00 dan 18:00 gacha) 2-bosqich Tuman (shahar) Davlat xizmatlari markazi 1. Anketa-ariza va unga ilova qilingan hujjatlar, tuman (shahar) Davlat xizmatlari markazi tomonidan roʻyxat boʻyicha qabul qilinadi. 2. Tuman (shahar) Davlat xizmatlari markazi arizalarni qayd qilinishi navbatligiga koʻra tuman (shahar) tibbiyot birlashmasiga, ichki ishlar boʻlimiga (boshqarmasiga), moliya boʻlimiga, davlat soliq inspeksiyasiga, aholi bandligi koʻmaklashish markaziga, yer tuzish va koʻchmas mulk kadastri davlat korxonasiga, tuman (shahar) mahalla va oilani qoʻllab-quvvatlash boʻlimiga, Yoshlar ishlari agentligining tuman (shahar) boʻlimiga, tuman (shahar) hokim�igiga, ishtirok etuvchi tijorat bankiga elektron shaklda taqdim etadi. 1 ish kuni mobaynida 3-bosqich Tibbiyot birlashmasi Ariza beruvchi va uning oila aʼzolari orasida surunkali kasallikning ogʻir turlaridan azob chekuvchi va Oʻzbekiston Respublikasi Sogʻliqni saqlash vazirligi tomonidan tasdiqlangan roʻyxatga muvofiq alohida xonada yashashga muhtoj boʻlgan shaxslarning mavjudligi, ariza beruvchining oila aʼzolari orasida birinchi guruh nogironi mavjudligi, yolgʻiz oʻzi ogʻir nogironlikka olib keluvchi kasallikka chalingan bolani parvarishlayotgan ayollar toʻgʻrisidagi maʼlumotlarni dasturiy taʼminotga kiritadi va tasdiqlaydi. 10 ish kuni mobaynida Ichki ishlar boʻlimi (boshqarmasi) Ariza beruvchi boshqa oilalar bilan bir uyda (bir kvartirada) yashashi toʻgʻrisidagi tegishli maʼlumotlarni dasturiy taʼminotga kiritadi va tasdiqlaydi. Moliya boʻlimi Taqdim etiladigan subsidiyalarning miqdori tugaganligi toʻgʻrisidagi maʼlumotni dasturiy taʼminotga kiritadi va tasdiqlaydi. Davlat soliq inspeksiyasi Davlat soliq inspeksiyasi — Soliq toʻlovchining identifikatsiya raqami, turar joyda ijara shartlari asosida yashashi hamda ariza beruvchi va ushbu Nizomning 16-bandida keltirilgan shaxslarning (arizada koʻrsatilgan holatlarda) daromadlari toʻgʻrisidagi tegishli maʼlumotlarni dasturiy taʼminotga kiritadi va tasdiqlaydi. Aholi bandligiga koʻmaklashish markazi Ariza beruvchining kam taʼminlanganlarga mansubligi toʻgʻrisidagi maʼlumotni dasturiy taʼminotga kiritadi va tasdiqlaydi. Yer tuzish va koʻchmas mulk kadastri davlat korxonasi Doimiy yashash joyi boʻyicha roʻyxatga olingan joyidan kadastr hujjatining maʼlumotlari (agar turar joyi doimiy yashash joyi boʻyicha roʻyxatga olingan joy bilan toʻgʻri kelsa), ariza beruvchida, shu jumladan, uning turmush oʻrtogʻi va farzandlarida mulk huquqi bilan turar joyning bor-yoʻqligi, yashash uchun yaroqsiz turar joyda yashashi, uy-joy umumiy maydonining bir shaxs uchun qonun hujjatlarida nazarda tutilgan ijtimoiy normaga muvofiq emasligi toʻgʻrisidagi tegishli maʼlumotlarni dasturiy taʼminotga kiritadi va tasdiqlaydi. Tuman (shahar) Mahalla va oilani qoʻllab-quvvatlash boʻlimi Ariza beruvchining ogʻir ijtimoiy vaziyatga tushib qolgan ayollar, yagona (yolgʻiz) boquvchisiga ega boʻlgan oila — ayollar toifasiga mansubligi. Yoshlar ishlari agentligining tuman (shahar) boʻlimi Ariza beruvchining alohida namuna koʻrsatayotgan yosh oilalar toifasiga mansubligi. tuman (shahar) hokimligi Ariza beruvchining yetim bolalar va ota-onasining qaramogʻidan mahrum boʻlgan bolalar toifasiga mansubligi. Ishtirok etuvchi tijorat banklari Ariza beruvchi fuqaro (birgalikda qarz oluvchi)ning ajratiladigan ipoteka krediti boʻyicha toʻlov qobiliyati, unga ajratilishi mumkin boʻlgan ipoteka krediti va sotib olishi mumkin boʻlgan uy-joyning yuqori qiymati, kredit tashkilotlaridan avval olingan kredit boʻyicha muddati oʻtgan qarzdorlikning mavjud emasligi toʻgʻrisidagi tegishli maʼlumotni dasturiy taʼminotga kiritadi va tasdiqlaydi. 4-bosqich Komissiya 1. Arizalarni ularning qayd etilishi navbatliligiga koʻra koʻrib chiqadi. 2. Talabgorlarni aniqlash boʻyicha taqdim etilgan hujjatlar, masʼul tashkilotlarning baholash natijalari Nizom talablariga muvofiqligini oʻrganib chiqadi. Maʼlumotlar olingan kundan boshlab 7 ish kuni mobaynida, ariza beruvchi ishtirokida Tanlov natijalari yuzasidan subsidiya berish yoki rad etish toʻgʻrisida QR-kod qoʻyilgan qaror qabul qiladi va Davlat xizmatlari markazi orqali elektron tarzda ariza beruvchiga yuboradi. 1 ish kuni mobaynida 5-bosqich Talabgor Oʻzining daromadi va imkoniyatlaridan kelib chiqib moʻljallayotgan uy-joyni, uning hisoblangan qiymatidan oshmagan haqiqiy qiymatini inobatga olgan holda ipoteka krediti orqali sotib olish boʻyicha xususiy qurilish (pudrat) tashkiloti bilan shartnoma tuzadi. Subsidiya berish toʻgʻrisidagi qarorni olgandan soʻng 1 oy (habarnoma amal qilishi muddatining oxirgi kunigacha)mobaynida Ipoteka kreditini belgilangan tartibda rasmiylashtirish uchun talabgor istalgan ishtirok etuvchi tijorat bankiga kvartira sotib olish uchun subsidiya taqdim etish toʻgʻrisidagi xabarnomani va uy-joyni ipoteka shartlari asosida sotib olish boʻyicha qurilish tashkiloti bilan tuzilgan shartnomani hamda fuqaro oʻziga tegishli boʻlgan badal mablagʻlarini bankdagi hisobvaragʻiga joylashtirganligi toʻgʻrisidagi maʼlumotnomani hamda bank tomonidan belgilangan boshqa hujjatlarni taqdim qiladi. Qurilgan va rekonstruksiya qilingan yakka tartibdagi uy-joyning kadastr hujjatlarini hamda bank tomonidan belgilangan boshqa hujjatlarni taqdim qiladi. Kadastr hujjatlari taqdim etilgandan soʻng 3 ish kuni mobaynida 6-bosqich Ishtirok etuvchi tijorat banki va moliya boʻlimi 1. Ishtirok etuvchi tijorat banki talabgorning hujjatlarini oʻrganib chiqadi. 2. Ajratiladigan ipoteka krediti boʻyicha davlat budjetidan talabgorga qoplab berilishi mumkin boʻlgan subsidiya summasini aniqlaydi. 3 ish kuni mobaynida 7-bosqich Ishtirok etuvchi tijorat banki 1. Talabgor bilan ipoteka kreditini ajratish toʻgʻrisida shartnomani imzolaydi hamda ipoteka kreditini rasmiylashtiradi. 2. Talabgor tomonidan sotib olinadigan uy-joy (kvartira)ning kadastr hujjatlari taqdim etilgandan soʻng tijo�at banki tuman (shahar) gʻaznachilik boʻlimiga boshlangʻich badalning bir qismini qoplash uchun kadastr hujjatlarini ilova qilgan holda subsidiya summasini toʻlashga buyurtmanomani yuboradi. 1 ish kuni ichida 8-bosqich Hududiy gʻaznachilik boʻlimi Sotib olinayotgan uy-joy (kvartira) uchun ajratilgan ipoteka krediti boʻyicha boshlangʻich badalning bir qismini qoplash uchun subsidiya summasini tijorat banki tomonidan koʻrsatilgan hisobvaraqqa oʻtkazib beradi. 3 ish kuni mobaynida 9-bosqich Ishtirok etuvchi tijorat banki Ipoteka kreditini ajratish toʻgʻrisida shartnoma va unga ilova (toʻlovlar jadvali)ni ipoteka krediti foizini har oyda toʻlab borish uchun subsidiya ajratilishi boʻyicha hududiy gʻaznachilik boʻlimiga yuboradi. Ipoteka krediti taqdim etilganidan soʻng 3 ish kuni mobaynida Qurilgan va rekonstruksiya qilingan yakka tartibdagi uy-joylar kadastr hujjatlari taqdim etilgandan soʻng ajratilgan kredit ipoteka kreditiga qayta rasmiylashtiriladi. 1 ish kuni mobaynida 10-bosqich Hududiy gʻaznachilik boʻlimi Ipoteka foizlarining bir qismini qoplash uchun mablagʻlarni oʻtkazib boradi. Har oyning 25-kunigacha 3. Vazirlar Mahkamasining 2021-yil 5-fevraldagi 56-son qarori bilan tasdiqlangan Oʻzbekiston Respublikasi Moliya vazirligi tomonidan joylashtirilgan mablagʻlar hisobidan ipoteka kreditlari ajratish tartibi toʻgʻrisidagi nizomda: a) 2-bandda: uchinchi xatboshi quyidagi tahrirda bayon qilinsin: “yakka tartibdagi uy-joylarni qurish (rekonstruksiya qilish) uchun ipoteka kreditlarini ajratishda”; quyidagi mazmundagi xatboshi qoʻshilsin: “tijorat banklari tomonidan oʻz mablagʻlari hisobidan ulushdor-jismoniy shaxslarga berilgan ipoteka kreditlarini Moliya vazirligi tomonidan ajratilgan mablagʻlar hisobidan qayta moliyalashtirishda qoʻllaniladi”; b) 3-bandning ikkinchi xatboshisi quyidagi tahrirda bayon qilinsin: “tijorat banklarining (keyingi oʻrinlarda — bank) ichki kredit siyosatiga muvofiq oʻz mablagʻlari (yangi tartib doirasida ulushdor-jismoniy shaxslarga ajratilgan ipoteka kreditlari bundan mustasno), xalqaro moliya tashkilotlari va xorijiy hukumat moliya tashkilotlari mablagʻlari hamda boshqa jalb qilingan mablagʻlar hisobidan jismoniy shaxslarga uy-joy (kvartira) sotib olish, qurish (rekonstruksiya qilish), taʼmirlash uchun ipoteka kreditlari ajratishga”; v) 4-band quyidagi tahrirda bayon qilinsin: “4. Ushbu Nizomda quyidagi asosiy tushunchalar qoʻllaniladi: ariza beruvchi — birlamchi uy-joy bozorida kvartirani sotib olish yoki yakka tartibda uy-joy qurish (rekonstruksiya qilish) maqsadida ipoteka krediti olish uchun bankka ariza taqdim etgan fuqaro; birlamchi uy-joy bozori (yangi qurilgan uy-joy) — tuman (shahar) hokimining qurilishi tugallangan uy-joyni foydalanishga qabul qilib olish toʻgʻrisida komissiya dalolatnomasini tasdiqlash haqidagi qarori asosida mulk huquqi yuzaga kelgan hamda qabul qilib olinganiga uch yildan koʻp boʻlmagan uy-joy; birgalikda qarz oluvchi — qarz oluvchining ipoteka krediti asosiy summasi va kredit boʻyicha hisoblangan foizlarning har oydagi toʻlovlarida qatnashadigan, shuningdek, ipoteka krediti boʻyicha solidar javob beradigan jismoniy shaxslar; boshlangʻich badal — sotib olinadigan kvartiraning yoki quriladigan (rekonstruksiya qilinadigan) yakka tartibdagi uy-joy qiymatining ipoteka krediti olish uchun qarz oluvchi tomonidan oʻz mablagʻlari va qonun hujjatlarida taqiqlanmagan boshqa manbalar hisobidan belgilangan meʼyorlarda shakllantiriladigan qismi; ipoteka krediti — aholiga birlamchi uy-joy bozoridagi kvartiralarni sotib olish uchun yoki yakka tartibdagi uy-joylarni qurish (rekonstruksiya qilish) uchun Moliya vazirligi tomonidan joylashtirilgan mablagʻlar hisobidan banklar tomonidan bozor tamoyillari asosida ajratiladigan kreditlar; ishtirok etuvchi tijorat banklari — fuqarolar tomonidan birlamchi bozorda tanlangan uy-joylarni sotib olishga yoki yakka tartibdagi uy-joylarni qurishga (rekonstruksiya qilishga) Moliya vazirligi tomonidan joylashtirilgan mablagʻlar hisobidan ipoteka kreditini taqdim etuvchi banklar; pudrat tashkiloti — koʻp kvartirali uylarni yoki yakka tartibdagi uy-joylarni oʻz mablagʻlari, bank krediti va qonun hujjatlarida taqiqlanmagan boshqa mablagʻlar hisobidan qurish (rekonstruksiya qilish)ni amalga oshiruvchi hamda birlamchi uy-joy bozorida qurilgan kvartiralarni sotish uchun taklif etuvchi tadbirkorlik subyekti; subsidiya — ipoteka kreditlari asosida: uy-joy sotib olish uchun boshlangʻich badal va kredit foizining bir qismini; yakka tartibdagi uy-joylarni qurish va rekonstruksiya qilish uchun kredit foizining bir qismini qoplash maqsadida davlat budjetidan fuqaro uchun bankda uning nomiga ochilgan tegishli hisobvaraqqa oʻtkazilgan mablagʻlar; uy-joy — pudrat tashkilotlari tomonidan oʻz mablagʻlari, bank krediti va qonun hujjatlarida taqiqlanmagan boshqa manbalar hisobidan qurilgan birlamchi uy-joy bozoridagi kvartiralar hamda fuqaroning oʻz kuchi bilan, xususiy pudrat tashkilotlarini yoki oʻzini oʻzi band qilgan shaxs sifatida roʻyxatdan oʻtgan yollanma ishchilarni jalb etgan holda qurilgan (rekonstruksiya qilingan) yakka tartibdagi uy-joylar; uy-joyning hisoblangan qiymati — kvartira xonalari sonidan qatʼi nazar uning bir kvadrat metrining tegishli hududdagi oʻrtacha bozor qiymati hamda maydonining eng koʻp meʼyoridan kelib chiqib belgilanadigan qiymat; qarz oluvchi — birlamchi uy-joy bozoridagi kvartirani sotib olish yoki yakka tartibdagi uy-joyni qurish (rekonstruksiya qilish) uchun ipoteka krediti olgan va kredit shartnomasida belgilangan shartlarda qaytarish majburiyatini ega fuqaro; yakka tartibdagi uy-joy qurish (rekonstruksiya qilish) — fuqaroning belgilangan tartibda umrbod egalik qilish huquqi asosida ajratilgan yer uchastkasida (keyingi oʻrinlarda — yer uchastkasi) belgilangan tartibda kelishilgan va tasdiqlangan loyiha asosida (keyingi oʻrinlarda — loyiha asosida) fuqaroning oʻz kuchi bilan, xususiy pudrat tashkilotini yoki oʻzini oʻzi band qilgan shaxs sifatida roʻyxatdan oʻtgan yollanma ishchilarni yollagan holda yakka tartibdagi uy-joy qurish, uning meʼmorchilik-rejalashtirish yechimlarini oʻzgartirish, uyning ustiga, yoniga qoʻshimcha qurish, eskirgan konstruksiyalar va muhandislik inshootlarini, shu jumladan, tashqi tarmoqlarni (magistral tarmoqdan tashqari) qismlarga ajratgan, almashtirgan holda oʻzgartirish”; g) 6-band quyidagi tahrirda bayon qilinsin: “6. Moliya vazirligi tomonidan banklarga ajratiladigan mablagʻlar va banklar tomonidan qarz oluvchilarga beriladigan ipoteka kreditlari: 20 yildan koʻp boʻlmagan muddatga bozor (foiz) stavkasida ajratiladi; ular boʻyicha qoida tariqasida annuitet toʻlovlar tartibi tatbiq etiladi; foiz stavkasi Oʻzbekiston Respublikasi Markaziy bankining (keyingi oʻrinlarda — Markaziy bank) asosiy stavkasi pasaytirilgan taqdirda, mutanosib ravishda kamayadi, oshirilgan taqdirda esa oʻzgarishsiz qoladi. Bunda: foiz toʻlovlaridagi oʻzgarishlar Markaziy bank asosiy stavkasining pasaytirilishi amalga kiritilgan kundan boshlab hisob-kitob qilinadi; qarz oluvchilarga ularning xohishiga koʻra 6 oylik imtiyozli davr bilan va kredit toʻlovlari boʻyicha differensial toʻlovlar tartibi tatbiq etilishi, shuningdek, Moliya vazirligi tomonidan banklarga ajratiladigan mablagʻlar boʻyicha ham ushbu shartlar belgilanishi mumkin; ulushdor-jismoniy shaxslarga ipoteka kreditlari ulush kiritish asosida qurilgan koʻp kvartirali uy-joylardagi kvartiralar davlat roʻyxatidan oʻtkazilgandan soʻng yangi tartib doirasida belgilangan ipoteka kreditlarining eng koʻp miqdoridan oshmagan miqdorda qayta moliyalashtiriladi. Agar banklar tomonidan ipoteka kreditlari boʻyicha foiz stavkasi pasaytirilmagan taqdirda, bankning ipoteka kreditlari boʻyicha foiz stavkasini pasaytirilmaslik natijasida olgan foiz daromadining ikki baravari miqdorida jarima hisoblagan holda uning barcha hisobvaraqlaridan Moliya vazirligi tomonidan joylashtirilgan mablagʻlar (undirish kuniga hisoblangan foizlar bilan birga) soʻzsiz undiriladi. Ushbu shartlar Moliya vazirligi va banklar oʻrtasidagi Bosh bitim va shartnomalarda hamda banklar va qarz oluvchilar oʻrtasidagi ipoteka krediti shartnomalarida belgilab qoʻyilgan boʻlishi kerak.”; d) 7-banddagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; e) 16-bandda: “g” kichik band quyidagi tahrirda bayon qilinsin: “g) ipoteka krediti olish uchun birlamchi uy-joy bozorida sotib olinadigan kvartira qiymatining 15 foizidan kam boʻlmagan miqdorda (shu jumladan, boshlangʻich badalning bir qismi uchun subsidiya toʻlanadigan shaxslar boʻyicha subsidiya summasini inobatga olgan holda) boshlangʻich badalni shakllantirish imkoniyatiga ega boʻlishi;”; “d” kichik band quyidagi tahrirda bayon qilinsin: “d) yakka tartibdagi uy-joy qurish (rekonstruksiya qilish) ishlari qiymatining 15 foizidan kam boʻlmagan miqdorda boshlangʻich badalni shakllantirish imkoniyatiga ega boʻlishi”; “e” kichik banddagi “(qayta quriladigan)” soʻzlari “(rekonstruksiya qilinadigan)” soʻzlari bilan almashtirilsin; “z” kichik banddagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; j) 22-band quyidagi tahrirda bayon qilinsin: “22. Qarz oluvchining ipoteka kreditini qaytarish boʻyicha majburiyati taʼminoti sifatida: birlamchi uy-joy bozoridan sotib olinayotgan kvartira; yakka tartibda quriladigan (rekonstruksiya qilinadigan) uy-joy garovi yoki boshqa taʼminot turlari taqdim etiladi. Ulushdor-jismoniy shaxslar ipoteka krediti boʻyicha taʼminot sifatida bankning ichki kredit siyosatiga asosan pudrat tashkilotining yoki qonunchilikda taqiqlanmagan boshqa mol-mulkdan foydalanishi mumkin. Agar kredit olish vaqtida pudrat tashkilotining mol-mulki yoki boshqa taʼminot turi taqdim etilgan boʻlsa, uy-joy qurilishi (rekonstruksiya qilinishi) yakunlanib kadastr hujjatlari rasmiylashtirilganidan soʻng kredit boʻyicha taʼminot ushbu uy-joyning ipotekasiga almashtiriladi.”; z) 24-bandning ikkinchi xatboshisidagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; i) 25-banddagi “(qayta quriladigan)” soʻzlari “(rekonstruksiya qilinadigan)” soʻzlari bilan almashtirilsin; k) 27-bandning toʻrtinchi xatboshisidagi “(qayta qurish)” soʻzlari “(rekonstruksiya qilish) soʻzlari bilan almashtirilsin; l) 28-band quyidagi tahrirda bayon qilinsin: “28. Tayyor holda topshirish sharti bilan qurib bitkazilgan koʻp kvartirali uy-joylardagi kvartiralarni birlamchi uy-joy bozorida sotib olish hamda yakka tartibdagi uy-joyni qurish (rekonstruksiya qilish) ishlari uchun Moliya vazirligi tomonidan joylashtirilgan mablagʻlar hisobidan fuqarolarga ipoteka krediti banklar tomonidan quyidagi shartlar asosida ajratiladi: 1) bozor stavkasida; 2) 20 yildan koʻp boʻlmagan muddatga; 3) boshlangʻich badali sotib olinadigan kvartira va yakka tartibda qurilayotgan (rekonstruksiya qilinayotgan) uy-joy qiymatining 15 foizidan kam boʻlmagan miqdorda; 4) bir qarz oluvchiga beriladigan ipoteka kreditlari uy-joy hisoblangan qiymatining 85 foizidan oshmaydigan miqdorda”. m) 30-bandning birinchi xatboshisidagi “(qayta qurilgan)” soʻzlari “(rekonstruksiya qilingan)” soʻzlari bilan almashtirilsin; n) 32-bandning ikkinchi xatboshisidagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; o) 33-banddagi “(qayta qurilayotgan)” soʻzlari “(rekonstruksiya qilinayotgan)” soʻzlari bilan almashtirilsin; p) 40-bandda: “a” kichik banddagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; “v” kichik banddagi “(qayta qurilayotgan)” soʻzlari “(rekonstruksiya qilinayotgan)” soʻzlari bilan almashtirilsin; r) 5-bobning nomi “(qayta qurish)” soʻzlari “(rekonstruksiya qilish)” soʻzlari bilan almashtirilsin; s) 44-bandda: birinchi xatboshidagi “(qayta qurish)” soʻzlari “(rekonstruksiya qilish)” soʻzlari bilan almashtirilsin; quyidagi mazmundagi xatboshi qoʻshilsin: “Bunda qarz oluvchining oʻz kuchi bilan yoki oʻzini oʻzi band qilgan shaxs sifatida roʻyxatdan oʻtgan yollanma ishchilarni jalb etgan holda yakka tartibdagi uy-joylar qurish (rekonstruksiya qilish) uchun ajratilgan kreditlar bajarilgan ishlar hajmiga mutanosib ravishda bosqichma-bosqich qarz oluvchining bank kartasiga oʻtkazib beriladi”; t) 45-bandning ikkinchi xatboshisi quyidagi tahrirda bayon qilinsin: “Bajarilgan ishlar hajmining 95 foizgacha qismi qarz oluvchining boshlangʻich badali (jami bajariladigan ishlar qiymatining 15 foizi) hisobidan oʻtkazib berilgan avans mablagʻlarga mutanosib ravishda ushlab qolingan holda bajarilgan qurilish-montaj ishlari toʻgʻrisidagi dalolatnomaga muvofiq moliyalashtirib boriladi hamda yakka tartibdagi uy-joy qiymatining 5 foizi miqdoridagi qolgan qismi bank xodimi tomonidan joyiga chiqib ipoteka kreditini toʻliq ajratish toʻgʻrisida xulosa berilgandan soʻng toʻlanadi.”; u) 46-bandning birinchi xatboshisidagi “(qayta qurilishi)” soʻzlari “(rekonstruksiya qilinishi)” soʻzlari bilan almashtirilsin; f) 50-bandning uchinchi xatboshisi quyidagi tahrirda bayon qilinsin: “Foiz xarajatining bir qismini qoplash uchun subsidiya hududiy gʻaznachilik boʻlinmasi tomonidan qarz oluvchining bank tomonidan koʻrsatilgan hisobvaragʻiga oʻtkazib beriladi.”; x) 69-banddagi “(qayta qurilgan)” soʻzlari “(rekonstruksiya qilingan)” soʻzlari bilan almashtirilsin; ts) Nizomga 2-ilova quyidagi tahrirda bayon qilinsin: Bosqichlar Subyektlar Chora-tadbirlar Muddat 1-bosqich Qarz oluvchi Yer uchastkalarida belgilangan tartibda kelishilgan loyiha asosida hamda tuman (shahar) aholi punktlari bosh rejasi va shaharsozlik normalariga mos holda pudrat tashkiloti yoki oʻzini oʻzi band qilgan shaxs sifatida roʻyxatdan oʻtgan yollanma ishchilar bilan yakka tartibda uy-joy qurish (rekonstruksiya qilish) boʻyicha shartnomani imzolaydi, oʻz kuchi bilan amalga oshirish holati bundan mustasno. Oʻz xohishiga koʻra belgilangan muddatlarda 2-bosqich Qarz oluvchi Bankka tegishli hujjatlar bilan boshlangʻich badal toʻlovini amalga oshirgan holda ipoteka krediti olish uchun ariza topshiradi. Bunda yakka tartibda uy-joyni qurish (rekonstruksiya qilish) amalga oshirilishida, ajratiladigan ipoteka krediti boʻyicha boshlangʻich badal uchun qarz oluvchi tomonidan sotib olingan qurilish materiallari va/yoki bajarilgan qurilish-montaj ishlari qiymati hisobga olinishi mumkin. Oʻz xohishiga koʻra belgilangan muddatlarda 3-bosqich Bank Kredit olish boʻyicha taqdim etilgan ariza va unga ilova qilingan hujjatlarni koʻrib chiqib, arizani qanoatlantirish yoki rad etish toʻgʻrisida qaror qabul qiladi. Ariza qanoatlantirilgan taqdirda, kredit shartnomasi imzolanadi. 3 ish kunida 4-bosqich Pudrat tashkiloti (oʻzini oʻzi band qilgan shaxs sifatida roʻyxatdan oʻtgan yollanma ishchilar), qarz oluvchi Yakka tartibdagi uy-joyni qurish (rekonstruksiya qilish) ishlarini amalga oshiradi. Shartnomada belgilangan muddatlarda 5-bosqich Bank Shartnoma va loyiha asosida yakka tartibdagi uy-joyni qurish (rekonstruksiya qilish) boʻyicha bajarilgan ishlar boʻyicha toʻlovlar uchun ipoteka krediti va qarz oluvchi tomonidan bankda shakllangan mablagʻlarni pudrat tashkilotlarining depozit hisobvaragʻiga naqd pulsiz shaklda oʻtkazib beradi. Bunda qarz oluvchining oʻz kuchi bilan yoki oʻzini oʻzi band qilgan shaxs sifatida roʻyxatdan oʻtgan yollanma ishchilarni jalb etgan holda yakka tartibdagi uy-joylar qurish (rekonstruksiya qilish) uchun ajratilgan kreditlarni qarz oluvchining bank kartasiga oʻtkazib bera�i. Shartnomada belgilangan muddatlarda 6-bosqich Qarz oluvchi Kredit shartnomasining qaytarish grafigiga asosan ipoteka krediti va unga hisoblangan foiz toʻlovlarini toʻlab boradi. Har oyning 25-kunigacha